בס"ד, ‏09 נובמבר 2020

סיכום שיח חברים – מנחים : גלעד, ניר

עיקרי הדברים –

* מבחינתי יש בשלות לעבור לשלב הבא, לא צריך להבין כל פרט. יחד עם זאת אני שומע הרבה חששות.
* אני בעניינים, לא שולטת בכל דבר אבל השלב הבא הוא השלב להעמיק מה נכון לנו.
* הלמידה מוצתה, מי שנגד יישאר נגד ומי שבעד יישאר בעד. צריך לחדד שעד שאין החלטה ברוב מיוחס אין שינוי ולא צריך לחשוש.
* צריך לתת לחברים ביטחון שאין שום שינוי עד שאין החלטה.
* צריך להציג את המשמעויות מה יקרה אם התהליך ייעצר.
* הלמידה מוצתה, הבנו את הדברים וצריך להתקדם הלאה.
* תהליך הלמידה לא עניין אותי כי אני מחכה לשינוי ומאוד חוששת מה יקרה אם לא יהיה שינוי. דווקא הקורונה המחישה טוב יותר את הצורך בשינוי.
* צריך לנצל את הזמן עד שניתן לכנס אסיפה ולהקטין חששות. צריך להתקדם.
* מזמן היינו צריכים לעבור את התהליך.
* לנצל את הזמן למרות האתגרים, יהיה לי קשה לחשוב שהתהליך ייתקע.
* לא צריך לעצור, לראות את המצב כהזדמנות לייצר שיח בקבוצות קטנות ולתת יותר יחס אישי. לאנשים יש יותר זמן בתקופה הזו.
* לשלב כל הזמן מסר של ביטחון בכל ערוצי הפעולה.
* אם הרוב חושב שאפשר להתקדם אז צריך להראות את הלך הרוח. הניסיון מהפרטת המזון הוכיח שברגע שמבינים שהרוב רוצה אז מתיישרים לפי הרוב.
* לפני דיון ציבורי צריך להראות כמה השלב הבא הוא לא לקבל החלטות. צריך להדגיש מה התוצרים מהשלב הזה.
* אפשר להתקדם. שתהיה אסיפה חשוב שיהיה גם בזום שכולם ישמעו ויוכלו להצביע.
* הציבור עוד לא מוכן, שומעת הרבה חששות, הזומים לא מספיק. צריך להרגיע, לתת קרקע בטוחה. אם נצביע מוקדם מידי אז נאבד אנשים.
* אני רוצה לשמוע עוד אנשים, הפאנל לא מספק.
* לגשת למפגשים אחד על אחד עם כל מי שחושש בכל הגילאים כדי שהם לא יחששו שלא תהיה להם עבודה/השכלה וו אחריות שלנו להתחיל ולדאוג למי שצריך.
* לשכנע שזה גם לגיטימי להתקדם גם אם אין כינוס אסיפה.
* חבל לפספס את הזמן עד שתהיה אסיפה, צריך לדבר עם כל החברים שניתן לעבור לשלב הבא גם בלי כינוס אסיפה.
* הצוות לא צריך לנקוט עמדה, זה מערער את האמון. המוסדות צריכים לומר שאסור לנו להיות במקום וצריך להתקדם. יש לזה משמעויות גדולות על המצב הכלכלי, הקליטה וכו'.
* מי שרוצה לעצור בגלל הקורונה זה מי שלא רוצה את התהליך.